
Fødalsdrifta Beitelag og Iungsdalen Beitelag v/Sigurd Sveinhaug, Sundrev. 19, 3570 ÅL


Hol kommune, viltforvaltningen, 3576 HOL

Ål kommune, viltforvaltningen, 3570 ÅL

Iverksetting av fellingsløyve på jerv i Hol og Ål kommunar
Til brev frå Fødalsdrifta Beitelag og Iungsdalen Beitelag dagsett den 15. august 2003 om uttak av jerv i Hol og Ål kommunar, samt telefonsamtale med Sigurd Sveinhaug seinast 19. ds.

Fylkesmannen gjev med heimel i § 12 i viltlova og i § 3 i Forskrift 30. juni 2000 nr 656 om forvaltning av bjørn, jerv, ulv og gaupe løve til felling av 1 – ein  – jerv i Hol og Ål kommunar. 

Bakgrunn

Statens naturoppsyn (SNO) har per i dag undersøkt 4 kadaver som alle er dokumentert drepe av jerv; 1 i Iungsdalen, Hol kommune, og 3 i Fødalen, Ål kommune. Eit tilfelle er frå 9. juli, dei øvrige frå perioden 28. juli til 3. august. Ytterligare tilfelle er rapportert (4. og 8. august), men er ikkje undersøkt av SNO. Fleire lam er rapportert funne, men i ei slik forfatning at dei ikkje er undersøkt. Etter mottekne søknad er det meldt om tre nye tilfelle av drepne lam i Fødalen. Dei er frå sist helg og er per no ikkje undersøkt av SNO, men omstenda (drapsmønster, byttedyrbehandling) tyder på jerv.  Det er og rapportert om at fleire søyer går utan lam.

Det har dei siste åra totalt sett vore aukande jervskadar i Nordfjella, spesielt i dei vestlige delane. I Buskerud vart det imidlertid ei viss reduksjon i 2002. Skadebiletet i år viser at per same tid i år er det dokumentert nokon færre jervdrepne lam enn i 2002. Det er ca 2 900 sau på beite i Fødalen og 1 800 i Iungsdalen. SNO dokumenterte yngling på ein lokalitet i Lærdal kommune no i vår, og det vart gjeve løyve til hiuttak frå Direktoratet for naturforvaltning (DN). Uttaket vart utan resultat.

Fylkesmannen i Sogn og Fjordane har i brev dagsett 15. august 2003 tildelt løyve til felling av 1 jerv i Stavadalen og nærliggande område til Lærdal sankelag. Løyve gjeld for perioden 20. august til 3. september. Fellingsområdet er avgrensa i aust mot grensa til Buskerud. Løyvet er vedlagt.

Generelt

Søknaden vert handsama etter Forskrift 30. juni 2000 nr 656 om forvaltning av bjørn, jerv, ulv og gaupe, samt DN sitt brev av 6. juni 2003. Etter forskrifta er det DN som kan gje løyve til felling av jerv og fastsette nærare vilkår for eit eventuelt løyve. I brev av 6. juni 2003 frå DN er fylkesmennene i Sør-Noreg gjeve mynde til å iverksetje fellingsløyve på fem jerv i Sør-Noreg i 2003/2004.

Det går fram av brevet frå DN at dei betinga fellingsløyva ikkje gjev ein generell rett til å felle eit rovdyr straks det oppstår skade, men at avgjerda om eventuell iverksetjing av felling skal byggje på ei heilskapeleg vurdering av skaden sin betydning og behovet for vern av rovviltet, opp mot prinsippet om differensiert forvaltning (jf. § 1). I dette skjønnet skal det særleg takast omsyn til følgjande:

· størrelse og samansetning av vedkommande rovviltbestand,

· området sin verdi som beitemark, 

· skadane sitt omfang og utvikling,

· potensial for framtidige skader (jf. § 3)

I tillegg og særleg innafor fastsette kjerneområde eller særskilde forvaltningssoner for rovvilt, skal det leggast vekt på om ein i staden kan gjennomføre førebyggjande tiltak for å avgrense skadane (jf. § 2).

Målet med eit fellingsløyve er ikkje å regulere ein rovviltbestand, men å felle mest mogleg bestemte individ, knytt til bestemte situasjonar. Fellingsløyvet skal vere retta mot det individet som gjer skade og løyvet skal vere avgrensa til eit bestemt område, tidsrom og antall dyr.

Fylkesmannen si vurdering

Fylkesmannen er godt kjend med skadesituasjonen i Nordfjella-området dei siste åra, og likeeins situasjonen i år. Fylkesmannen har gjort ei totalvurdering av skadebiletet og skadeomfang, bestandssituasjonen for jerv i Sør-Noreg og særleg status for årets yngleregistreringar, det totale skadeomfanget, skadeutviklinga og området sin verdi som beitemark, jf. § 3. Desse momenta er vurdert saman med potensialet for nye skader i området, jf. forskrifta sin § 1 og 3, og moglegheitene for førebyggjande tiltak. 

Fylkesmannen vil streke under dei formelle vilkåra som må vere fylt for å iverksette eit fellingsløyve, jf. overståande. Ei skadefelling skal vere retta mot skadevaldar for å stogge ein konkret skadesituasjon og må difor vere avgrensa i tid og rom. Fylkesmannen kan ikkje iverksette felling i eit stort område over eit langt tidsrom, ut frå at det er skader i fleire avgrensa område. I dette tilfelle har fylkesmannen lagt vekt på dei sist rapporterte skadane. 

Bestandsstatus for jerv i Sør-Noreg er betre no enn tidlegare år, og bestanden reknas som levedyktig. Norsk institutt for naturforskning (NINA) har førebels registrert minst 15 ynglingar i Sør-Noreg og dette betrar grunnlaget for å sette i verk felling. Sjølv om skadeomfanget så langt ikkje er beviseleg høgt, veit ein frå tidligare at dette vil auke, og det må óg leggast vekt på at det er observert søyar utan lam i området. Dette tydar på at tapet er av ein viss storleik og aukande.
Røynsler over fleire år viser at det sjeldan har lukkast å ta ut skadegjerande jerv. Samstundes er det i slutten av august og førstninga av september at dei største tapa bruker oppstå. Når vi nå nærmar oss slutten av august, vil vi sterkt oppmode om å planleggje iverksetjing av tidleg nedsanking – dersom skadane held fram – og det ikkje vert teke ut jerv. Dette både for å redusere tapa og for å spare sauene for unødig liding. Framskunda sanking er av dei tiltak som sentrale myndigheiter tilrår i høve til jervskadar.

Vedtak

Ut frå ei vurdering i høve til gjeldane forskrift, finn fylkesmannen i denne situasjonen at kritera for å iverksette felling av jerv er til stades. Dei siste skadane er ferske og aukande, og ut frå det ein veit om skader i dette området tidlegare år, er det grunn til å forvente at skadane vil halde fram og auke. Det beiter mykje sau i området og potensialet for skader er difor høgt.  
Fylkesmannen gjev ut frå dette løyve til felling av 1 – ein  – jerv i Hol og Ål kommunar. I tillegg til vilkåra i DN sitt brev av 6. juni 2003, set fylkesmannen følgjande vilkår for løyvet: 

1. Fellingsområdet er avgrensa slik:

Turiststigen frå Kongshelleren (fylkesgrensa mot Sogn og Fjordane) til Iungsdalshytta, over Iungdalsvatnet/Djup til Tovika, vinterløypa frå Tovika til Bjordalsbu (fylkesgrensa mot Sogn og Fjordane). 

2. Fellingsløyvet vert tildelt kommunen/kommunalt oppnevnt jaktlag i dei to kommunane. Fylkesmannen bed om at det vert utpeka ein ansvarleg jaktleiar for heile området, som kan rapporterer jevnleg til fylkesmannen. Berre jegarar som er godkjent av kommunane kan delta i fellingsforsøket. Jaktlaga/jaktlaget må ikkje vere større enn at det er sikra kommunikasjon mellom jegarane og jaktlaga for å unngå at fleire dyr vert felt. 

3. Kommunane må sørgje for at alle involverte i fellinga får ein kopi av dette brevet, samt DN sitt brev av 6. juni 2003, før freistnad på felling vert satt i gang.

4. Fellingsløyvet gjeld for tidsrommet 20.08.03 kl. 12:00 til 31.08.03 kl. 24:00. 
5. Det skal kun nyttast våpen og ammunisjon som fyller krava til jakt på storvilt, jf. Forskrift 22. mars 2002 om utøvelse av jakt og fangst. Bruk av hagle er tillate ved felling av jerv.

6. I alle høve der dyr blir skote på, vert såra eller felt, skal det utan opphald meldast til kommune, fylkesmann og næraste politimynde, jf. pkt 4 og 5 i DN sitt brev, samt  Forskrift 22. mars 2002 om utøvelse av jakt og fangst. Melding om felt dyr skal innehalde opplysningar om tid og stad for fellinga. Fellingsstaden skal kunne påvisast.

7. Med heimel i viltlova sin § 52, siste ledd, gjev DN løyve til bruk av laus hund under freistnad på felling dersom dette er naudsynt. Løyve etter bufelova og/eller reindriftslova må innhentas av fellingsleiar.

8. Jerv som blir felt er Viltfondet sin eigedom. Ingen kan difor på nokon måte gjere seg nytte av jerven utan etter samtykke med DN. Felt dyr skal så raskt som mogleg sendast til Norsk institutt for naturforskning (NINA), Tungasletta 2, 7485 Trondheim.

Ei eventuell felling i tilgrensande område i Lærdal kommune i tidsrommet for dette løyvet, vil medføre at fylkesmannen vil vurdere saka på nytt. Vi gjer difor merksam på at fellingsløyvet kan bli inndratt.

Regionalt rovviltutval i Buskerud har haldt attende ein sum midlar til førebyggjande tiltak ved akutte tilfelle. Etter nærare avtale kan det gjevast eit vederlag for administrative utgifter ved iverksetting av fellingsløyve fyrste gong. Sidan deltaking i fellingsforsøket er frivillig, kan det ikkje gjevast vederlag eller løn til deltakarane, og i kommunar der medlemmer i viltnemnd eller liknande ønskjer å delta, må dette skje på frivillig basis.

Dette vedtaket kan påklagast etter reglane i forvaltningslova innan tre veker, jf. vedlagte skjema. Ei eventuell klage rettast til DN, men sendast via fylkesmannen.

Med hilsen

Bertil Anderson e.f.

Avdelingsdirektør

Even Knutsen

Vedlegg:    Brev av 6. juni 2003 frå Direktoratet for naturforvaltning



Brev av 15. august 2003 frå Fylkesmannen i Sogn og Fjordane



Skjema ”Melding om rett til å klage over forvaltningsvedtak”

Kopi med vedlegg til:

Lensmannen i Hol

Lensmannen i Ål

Kopi uten vedlegg til:

Direktoratet for naturforvaltning

Fylkesmannen i Sogn og Fjordane

Medlemmer i Rovviltutvalget 

Statens naturoppsyn v/Per Espen Fjeld, Boks 85, 3833 Bø i Telemark

Statens naturoppsyn v/rovviltkontakt Trygve Haug, 3570 Ål

Statens naturoppsyn v/Lars Inge Enerstvedt, Postboks 137, 3631 Rødberg

WWF-Norge, Postboks 6784 St. Olavs plass, 0130 Oslo

Foreningen Våre Rovdyr, Postboks 195, 2151 Årnes 

Beredskapsfaks
32 83 78 80

Postadresse:
Postboks 1604, 3007 DRAMMEN

E-post
postmottak@fm-bu.stat.no
Organisasjons nr:  946 473 111

Besøksadresse: 
Statens Hus, Grønland 32, Drammen
Internett:
www.fylkesmannen.no/buskerud

